ฟาน กัล เผยเหตุส่ง ฟัลเกา เล่นผีแดงชุดยู-21
สำนักข่าวต่างประเทศรายงานวันที่ 13 มี.ค. ว่า หลุยส์ ฟาน กัล ผู้จัดการทีม ปิศาจแดง แมนเชสเตอร์ ยูไนเต็ด  สโมสรยักษ์ใหญ่แห่งศึกพรีเมียร์ลีก อังกฤษ ออกมาปกป้องการตัดสินใจของตัวเองที่ตัดสินใจส่ง ราดาเมล ฟัลเกา กองหน้าทีมชาติโคลอมเบีย ลงไปเล่นในทีมยู-21 เมื่อช่วงต้นสัปดาห์,สำหรับ ฟัลเกา ย้ายจาก โมนาโก มาเล่นกับทีมปิศาจแดงด้วยสัญญายืมตัวจนจบฤดูกาลนี้ แต่ยังไม่สามารถสร้างความประทับใจได้เลย  ทำไป 4 ประตุเท่านั้น โดยตกเป็นตัวสำรองในเกมเอฟเอคัพที่แพ้ อาร์เซนอล ไป 1-2  และล่าสุดโดนจับลงไปเล่นในทีมชุดยู-21 นัดที่ แมนฯยูไนเต็ด เสมอ  ทอตแนม ฮอตสเปอร์ ไป 1-1เมื่อคืนวันอังคารอีกด้วย,อย่างไรก็ตาม ฟาน กัล ออกมาปกป้องการตัดสินใจของตัวเอง โดยยืนยันว่า ส่งฟัลเกา ลงเล่นทีมชุดยู-21 ไม่ใช้เรื่องน่าอับอายแต่อย่างใด โดยมองว่าเป็นการเรียกความมั่นใจให้นักเตะมากกว่า เหมือนที่ทีมเคยทำแบบนี้กับนักเตะหลายๆคนในช่วงที่ผ่านมา,ฟาน กัล กล่าวว่า ผมได้อ่านข่าวที่บอกว่าการส่ง ฟัลเกา ลงไปเล่นทีมชุดยู-21 เป็นเรื่องที่น่าอับอาย แต่ผมไม่ได้คิดแบบนั้น มันคือทัศนคติที่เป็นมืออาชีพของผู้จัดการทีม,การจัดการของสโมสร รวมถึงตัวนักเตะเองด้วย มันไม่ใช่แค่ ฟัลเกา ที่ลงเล่นยู-21บิคตอร์ บัลเดส กับ ราฟาเอล ดา ซิลวา ก็เล่นเช่นกัน  พวกเขาไม่ได้แสดงปฏิกิริยาเหมือนกับที่สื่อบอกเลย,นอกจากนี้อดีตกุนซือทีมชาติเนเธอร์แลนด์ ยังระบุอีกว่า เรากำลังมองหาวิธีในการแก้ปัญหาให้เขา บางครั้งนักเตะสามารถทำผลงานได้ยอดเยี่ยมในประเทศหนึ่ง แต่อาจจะไม่ใช่กับอีกประเทศหนึ่ง  นี่มันไม่ใช่ครั้งแรกของสโมสรและจะไม่ใช่ครั้งสุดท้าย กับที่แมนเชสเตอร์ ยูไนเต็ด มันอาจเป็นเรื่องยากสำหรับเขาอยู่แล้ว เขามีคู่แข่ง เขารู้ดีว่า เวย์น รูนีย์ เล่นได้ดีและสามารถทำประตูได้
หลุยส์ ฟาน กัล กุนซือทีมแมนเชสเตอร์ ยูไนเต็ด ออกมาปกป้องการตัดสินใจของตัวเองที่ตัดสินใจส่ง ราดาเมล ฟัลเกา ลงไปเล่นในทีมยู-21 เมื่อช่วงต้นสัปดาห์
พรีเมียร์ลีก,แมนเชสเตอร์ ยูไนเต็ด,หลุยส์ ฟาน กัล,ราดาเมล ฟัลเกา,ข่าวกีฬา,ข่าว,ไทยรัฐออนไลน์